Finnair lendab regulaarselt järgmistesse Lapimaa linnadesse: Ivalo, Kemi, Kittilä, Kuusamo ja Rovaniemi. Siin, jõuluvana kodumaal, jooksevad põhjapõdrad vabalt ringi ning igal aastaajal on oma maagiline maik. Talvel pakuvad virmalised tumedas taevas imelist vaatemängu ning mägesid katab pehme säravvalge lumi. Saariselkä, Levi ja Ruka suusakuurortides, mis kuuluvad Soome parimate hulka, jätkub tuhkjat lund hiliskevadeni. Miks mitte proovida tavapärasele suusatamisele  lisaks ka koerarakendiga sõitmist, mootorsaaniretke, räätsamatka või jääronimist! Laevareis Kemist Botnia lahele jäälõhkuja Sampo pardal pakub tõeliselt äärmuslikku kogemust, kuna teil on võimalus minna kummiülikonnas jääplokkide vahele ujuma.